Document ID: /roh_data/filtered/fineweb-2-filterrobots_roh.jsonl.gz/10751

Il december cumenzan las lavurs per bajegiar enavos la serenera ARA Staz a Schlarigna. Quai ha decis la radunanza da delegadas e delegads cun approvar il credit da finanziaziun da 2,75 milliuns francs. Planisà è che las lavurs èn terminadas la primavaira da l’onn 2024. Vinavant prevesa la vischnanca da Schlarigna da far parcadis sin quel terren.
La ARA Staz è stada en funcziun passa 50 onns ed è vegnida serrada la stad passada, cura che la nova serenera regiunala a S-chanf è ida en funcziun.